
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 46
                                                              din 28 martie 2019
privind modificarea componenței Comisiei de evaluare a ofertelor pentru concesionarea de bunuri

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 6.436/08.03.2019, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere prevederile Ordonanței de Urgență a Guvernului nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum și prevederile Hotărârii Guvernului nr. 168/2007 pentru aprobarea Normelor metodologice de aplicare a Ordonanței de Urgență a Guvernului nr. 54/2006 privind regimul contractelor de concesiune de bunuri proprietate publică, cu precădere prevederile art. 15 - 22 din aceasta;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 123 alin. (1) și alin. (2) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighișoara nr. 159/31.07.2018 privind constituirea comisiilor de evaluare și soluționare a contestațiilor pentru concesionarea de bunuri;


Având în vedere Hotărârea Consiliului Local Sighișoara nr. 233/29.11.2018 privind încetarea de drept a mandatului de consilier local al domnului Pop Claudiu;

Ținând cont de faptul că se impune modificarea componenței Comisiei de evaluare a ofertelor pentru concesionarea de bunuri, ca urmare a încetării mandatului de consilier local al unui membru al acestei comisii;


Văzând și Raportul de specialitate comun al Arhitectului Șef și al Direcției Administrarea Patrimoniului, înregistrat cu nr. 6.435/08.03.2019, prin care se propune și se justifică modificarea componenței Comisiei de evaluare a ofertelor pentru concesionarea de bunuri, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (1), alin. (9), art. 45 alin. (1), art. 115 alin. (1) lit. „b” și a art. 123 alin. (1) și alin. (2) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ș T E :

Art. I. Se modifică componența Comisiei de evaluare a ofertelor pentru concesionarea de bunuri, prevăzută în art. 1 alin. 1.1. din Hotărârea Consiliului Local Sighișoara nr. 159/31.07.2018, prin care din partea Consiliului Local Sighișoara, ca reprezentanți în comisia de evaluare a ofertelor pentru concesionarea de bunuri au fost desemnați și consilieri locali, care va avea ca membru reprezentant din partea Consiliului Local Sighișoara, în locul domnului Pop Claudiu, al cărui mandat de consilier local a încetat, pe domnul consilier local:  Șoneriu Mihai - Marcel.

Art. II. Celelalte prevederi ale Hotărârii Consiliului Local Sighișoara nr. 159/31.07.2018 privind constituirea comisiilor de evaluare și soluționare a contestațiilor pentru concesionarea de bunuri, își păstrează valabilitatea.
Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, aparatul de specialitate al acestuia şi persoanele nominalizate în Comisia de evaluare a ofertelor pentru concesionarea de bunuri din cadrul Municipiului Sighișoara. 

           Art. IV. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro
PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;
  1 ex. domnul consilier local Șoneriu Mihai - Marcel;
  1 ex. pentru membrii Comisiei de evaluare a ofertelor pentru concesionarea de bunuri.

20 ex.
B.A. 

